Maltahöhe is 'n dorp in die suide van Namibië. Maltahöhe lê 110 km wes van Mariental in die streek Hardap en het 'n geskatte bevolking van 2 338 in 2007 gehad. Die dorp is aan die teerpad C 19 geleë. Maltahöhe het sy naam van die Duitser, Henning von Burgsdorff, gekry. Hy was bevelvoerder van 'n garnisoen van die Duitse koloniale administrasie en het die dorp die naam van sy vrou, Malta, gegee. "Höhe" beteken "hoogte" in Duits. Die Duwisib-kasteel lê 72 km suidwestelik van Maltahöhe. Raper, P.E., Dictionary of South African Place Names, Lowry Publishers, Johannesburg, 1987. World Gazetteer Hierdie artikel is ’n saadjie. Voel vry om Wikipedia te help deur dit uit te brei.